b"\n_START_ARTICLE_\nDan (grad)\n_START_SECTION_\nHistorie\n_START_PARAGRAPH_\nI 1883 indf\xc3\xb8rte ophavsmanden for dan-systemet, Jigoro Kano, i forbindelse med modernisering af kampdisciplinen ju-jutsu til judo. Den efterf\xc3\xb8lgende \xc3\xa5rr\xc3\xa6kke indf\xc3\xb8rte de \xc3\xb8vrige moderne japanske kampdiscipliner ligeledes dan-systemet, hvilket for eksempel kan observeres inden for iaido, aikido, karate, kyudo og den moderne kendo. Lavere niveauer inden for dette gradueringssystem betegnes almindeligvis med ky\xc5\xab grad (elevgrader). Opfindelsen af kyu-systemmet stammer fra Japan, men paradoksalt er b\xc3\xa6ltefarver blevet indf\xc3\xb8rt i Japan fra Vesten. Der er delte meninger om, hvorfor kyu-dan systemet blev indf\xc3\xb8rt, men en af forklaringerne er, at systemet blev indf\xc3\xb8rt med henblik p\xc3\xa5 graduering af det enkelte individ uafh\xc3\xa6ngig af de \xc3\xb8vrige ud\xc3\xb8vere i den p\xc3\xa5g\xc3\xa6ldende klub._NEWLINE_Efter indf\xc3\xb8relsen af det moderne gradueringssystem kan der inden for visse kampdiscipliner visuelt identificeres, hvilken dan-grad den p\xc3\xa5g\xc3\xa6ldende ud\xc3\xb8ver holder. I judo eksisterer s\xc3\xa5ledes det 'sorte b\xc3\xa6lte', der symboliserer, at ud\xc3\xb8veren holder dan-grad; mens eksempelvis inden for den moderne kendo, eksisterer der ikke b\xc3\xa6lter, selvom der gradueres efter dan-systemet.\n_START_SECTION_\nKy\xc5\xab-grader\n_START_PARAGRAPH_\nKy\xc5\xab (\xe7\xb4\x9a) stammer fra Japan, men de farvede b\xc3\xa6lter er en opfindelse fra Vesten. Ky\xc5\xab betegner kategorien 'elev' og tildeles ofte ud\xc3\xb8veren i forbindelse med en graduering._NEWLINE_Ky\xc5\xab systemet varierer fra kampsportsdisciplin til kampsportsdisciplin. Nogle kampsportsdiscipliner benytter farvede dragter eller b\xc3\xa6lter, mens andre ikke har denne identificering. Inden for kyu-grader kan ud\xc3\xb8veren ligeledes springe i r\xc3\xa6kkef\xc3\xb8lgen i forbindelse med en graduering._NEWLINE_Ky\xc5\xab-grader findes typisk fra seks til ti grader - hvor der t\xc3\xa6ller 'nedad' mod det sorte b\xc3\xa6lte:_NEWLINE__NEWLINE_10. Ky\xc5\xab \xe5\x8d\x81\xe7\xb4\x9a J\xc5\xabky\xc5\xab_NEWLINE_9. Ky\xc5\xab \xe4\xb9\x9d\xe7\xb4\x9a Kuky\xc5\xab_NEWLINE_8. Ky\xc5\xab \xe5\x85\xab\xe7\xb4\x9a Hachiky\xc5\xab_NEWLINE_7. Ky\xc5\xab \xe4\xb8\x83\xe7\xb4\x9a Nanaky\xc5\xab_NEWLINE_6. Ky\xc5\xab \xe5\x85\xad\xe7\xb4\x9a Rokky\xc5\xab_NEWLINE_5. Ky\xc5\xab \xe4\xba\x94\xe7\xb4\x9a Goky\xc5\xab_NEWLINE_4. Ky\xc5\xab \xe5\x9b\x9b\xe7\xb4\x9a Yonky\xc5\xab_NEWLINE_3. Ky\xc5\xab \xe4\xb8\x89\xe7\xb4\x9a Sanky\xc5\xab_NEWLINE_2. Ky\xc5\xab \xe4\xba\x8c\xe7\xb4\x9a Niky\xc5\xab_NEWLINE_1. Ky\xc5\xab \xe4\xb8\x80\xe7\xb4\x9a Ikky\xc5\xab"